**** Obec Vaďovce

Vaďovce 1, 916 13 Kostolné

HLAVNÁ KONTROLÓRKA

Vaďovce

21.11.2022

Materiál na rokovanie

Obecného zastupiteľstva dňa 08.12.2022

**PLÁN KONTROLNEJ ČINNOSTI HLAVNEJ KONTROLÓRKY OBCE VAĎOVCE**

**NA OBDOBIE JANUÁR – JÚN 2023**

Návrh na uznesenie:

**Obecné zastupiteľstvo vo Vaďovciach**

**I. prerokovalo:**

Plán kontrolnej činnosti hlavnej kontrolórky obce Vaďovce na obdobie január- jún 2023.

**II. berie na vedomie:**

Plán kontrolnej činnosti hlavnej kontrolórky obce Vaďovce na obdobie január- jún 2023.

**III. berie na vedomie so zapracovanými pripomienkami od obecného zastupiteľstva:**

Plán kontrolnej činnosti hlavnej kontrolórky obce Vaďovce na obdobie január- jún 2023.

Materiál vypracovala a predkladá: Ing. Mgr. Renáta Saková

**Dôvodová správa:**

V súlade s ustanovením § 18 f, odstavec 1,  písmeno b, zákona SNR č. 369/1990 Z.z. o obecnom zriadení v znení neskorších zmien a doplnkov predkladám obecnému zastupiteľstvu a starostke obce vo Vaďovciach

**PLÁN KONTROLNEJ ČINNOSTI HLAVNEJ KONTROLÓRKY OBCE VAĎOVCE**

**NA OBDOBIE JANUÁR – JÚN 2023**

Kontrolná činnosť hlavnej kontrolórky sa riadi zákonom č. 502/2001 Z.z. o finančnej kontrole a vnútornom audite a o zmene a doplnení niektorých zákonov, ktorý upravuje pravidlá, ciele a spôsob vykonávania finančnej kontroly, ktorou overuje dodržiavanie všeobecne záväzných nariadení, dodržiavanie hospodárnosti a účinnosti pri hospodárení s verejnými finančnými prostriedkami.

* kontrola efektívnosti správy sa vykonáva zisťovaním, analyzovaním systému správy, jej jednotlivých úsekov a organizačných zložiek
* vzťahu medzi rozsahom činnosti správy, ich usporiadaním a organizačným zabezpečením týchto činností
* využívaním ľudských zdrojov a technických prostriedkov
* toku informácií v správe

Rozsah kontrolnej činnosti hlavného kontrolóra je zameraný na kontrolu:

* zákonností
* účinnosti
* hospodárnosti
* efektívnosti pri hospodárení a nakladaní s majetkom a majetkovými právami obce
* príjmoch, výdavkoch a finančných operácií obce
* všeobecne záväzných právnych predpisov a nariadení obce
* plnenia uznesení obecného zastupiteľstva
* dodržiavanie interných predpisov obce a ďalších úloh podľa osobitných predpisov

Kontrolná činnosť bude vykonávaná buď osobne na Obecnom úrade vo Vaďovciach, alebo v online prostredí za podmienok poskytnutia elektronických podkladov na uskutočnenie oprávnenej kontroly. Ďalej môže kontrola prebiehať  v organizáciách riadených obecným úradom ako i u právnických osôb a iných osôb, ktorým bol majetok obce ponechaný na užívanie v rozsahu tohto majetku.

Kontrolná činnosť v spomínanom období sa bude zameriavať hlavne na kontrolu:

* vypracovanie stanovísk k úpravám rozpočtu pre rok 2023
* vypracovanie návrhu plánu kontrolnej činnosti na II. polrok 2023
* vypracovanie súhrnnej správy o kontrolnej činnosti za rok 2022
* plnenia platných a odsúhlasených uznesení prijatých obecným zastupiteľstvom
* kontrola dodržiavania všeobecne záväzných predpisov a interných smerníc a príkazov
* kontrola výkonu finančnej kontroly podľa zákona č.357/2015 Z. z., hospodárenia podľa platných predpisov a smerníc v súlade so zákonom o účtovníctve a vnútornom audite, vedenia účtovníctva – výdavkov, príjmov, odpisov, bankových výpisov, kontrola príjmov a výdavkov hotovostnou aj bankovou formou, pokladničných príjmových a výdavkových dokladov, ich zaúčtovanie a kontrolu pokladničnej hotovosti, vznik a úhrada záväzkov
* kontrola predpisov a úhrad na dani z nehnuteľnosti, predpisov a úhrad za poplatky za psov, predpisov a úhrad za vývoz komunálneho odpadu
* predpisov a následných úhrad nájomného v obecných nájomných bytov
* dodržiavanie zákona č. 343/2015 Z. z. o verejnom obstarávaní a postupov obstarávania určených obcou
* majetku obce a užívanie majetku v správe obce na základe zmluvných dohôd, dodržiavania, uzatvárania a hospodárnosti obchodných zmluvných vzťahov,

Súčasťou plánu činnosti hlavnej kontrolórky je aj účasť na zasadnutiach Obecného zastupiteľstva s hlasom poradným a účasť na finančnej komisii zriadenej obecným zastupiteľstvom taktiež s hlasom poradným.

Tento návrh kontrolnej činnosti je možné upraviť a doplniť po odsúhlasení návrhov úprav od poslancov obecného zastupiteľstva a starostky obce Vaďovce.

Vo Vaďovciach  dňa: 21.11.2022

predkladá :  *Ing. Mgr. Renáta Saková,* hlavná kontrolórka obce

odoslané a doručené elektronicky: 21.11.2022